รัฐบาลไทย-ข่าวทำเนียบรัฐบาล-รายงานความคืบหน้าการแก้ไขปัญหาหนี้นอกระบบประจำเดือนธันวาคม 2560
วันศุกร์ที่ 19 มกราคม 2561
รายงานความคืบหน้าการแก้ไขปัญหาหนี้นอกระบบประจําเดือนธันวาคม 2560
ที่ปรึกษาด้านเศรษฐกิจการเงิน ในฐานะโฆษกสํานักงานเศรษฐกิจการคลัง เปิดเผยรายงานความคืบหน้าการแก้ไขปัญหาหนี้นอกระบบประจําเดือนธันวาคม 2560
นายพรชัย ฐีระเวช ที่ปรึกษาด้านเศรษฐกิจการเงิน ในฐานะโฆษกสํานักงานเศรษฐกิจการคลัง เปิดเผยรายงานความคืบหน้าการแก้ไขปัญหาหนี้นอกระบบประจําเดือนธันวาคม 2560 โดยมีรายละเอียด สรุปได้ดังนี้
สินเชื่อรายย่อยระดับจังหวัดภายใต้การกํากับ (สินเชื่อพิโกไฟแนนซ์) นับตั้งแต่เดือนธันวาคม 2559 ซึ่งกระทรวงการคลังเปิดให้ผู้สนใจยื่นคําขออนุญาตประกอบธุรกิจสินเชื่อพิโกไฟแนนซ์เป็นต้นมา จนถึง ณ สิ้นเดือนธันวาคม 2560 มีนิติบุคคลยื่นคําขออนุญาตทั้งสิ้น 428 ราย ใน 66 จังหวัด โดยจังหวัดที่มีผู้ยื่นคําขออนุญาตมากที่สุด
3 ลําดับแรก ได้แก่ นครราชสีมา 43 ราย กรุงเทพมหานคร 34 ราย และร้อยเอ็ด 28 ราย ทั้งนี้ มีจํานวนที่คืนคําขออนุญาตทั้งสิ้น 30 ราย ใน 21 จังหวัด จึงมีนิติบุคคลที่ยื่นคําขออนุญาตสุทธิ 398 ราย ใน 65 จังหวัด และมีผู้ได้รับใบอนุญาตประกอบธุรกิจแล้ว 246 ราย ใน 57 จังหวัด ซึ่งในจํานวนนี้ ได้เปิดดําเนินการแล้ว 128 ราย ใน 44 จังหวัด และมีผู้ปล่อยสินเชื่อแล้ว 105 ราย ใน 42 จังหวัด ในด้านการปล่อยสินเชื่อ ผู้ประกอบธุรกิจสามารถปล่อยสินเชื่อได้ภายในเขตจังหวัดให้แก่ผู้มีภูมิลําเนาหรือถิ่นที่อยู่ภายในจังหวัดนั้น ๆ วงเงินรายละไม่เกิน 50,000 บาท คิดดอกเบี้ยในอัตราไม่เกินร้อยละ 36 ต่อปี (Effective Rate) ทั้งนี้ ณ สิ้นเดือนพฤศจิกายน 2560 มีสินเชื่ออนุมัติสะสม 6,784 บัญชี เป็นเงิน 180.91 ล้านบาท หรือคิดเป็นวงเงินสินเชื่ออนุมัติเฉลี่ย 26,666.14 บาทต่อบัญชี การอนุมัติสินเชื่อประกอบด้วย สินเชื่อแบบมีหลักประกัน 3,795 บัญชี เป็นเงิน 119.32 ล้านบาท คิดเป็นร้อยละ 65.96 ของจํานวนสินเชื่อที่อนุมัติ และสินเชื่อแบบไม่มีหลักประกัน 2,989 บัญชี เป็นเงิน 61.59 ล้านบาท คิดเป็นร้อยละ 34.04 ของจํานวนสินเชื่อที่อนุมัติ โดยมียอดสินเชื่อคงค้างรวมทั้งสิ้น 1,764 บัญชี เป็นเงิน 52.93 ล้านบาท สําหรับสินเชื่อที่ค้างชําระไม่เกิน 3 เดือน มีจํานวน 107 บัญชี เป็นเงิน 3.97 ล้านบาท หรือคิดเป็นร้อยละ 7.50 ของยอดสินเชื่อคงค้างรวม และมีสินเชื่อค้างชําระเกินกว่า 3 เดือน (NPL) จํานวน 26 บัญชี เป็นเงิน 0.99 ล้านบาท หรือคิดเป็นร้อยละ 1.86 ของสินเชื่อคงค้างรวม
สินเชื่อรายย่อยเพื่อใช้จ่ายฉุกเฉิน ตั้งแต่เดือนมีนาคม 2560 ธนาคารออมสิน และธนาคารเพื่อการเกษตรและสหกรณ์การเกษตร (ธ.ก.ส.) ได้อนุมัติสินเชื่อเพื่อใช้จ่ายฉุกเฉินให้เป็นทางเลือกของประชาชนในการเข้าถึงแหล่งเงินทุนในระบบแทนหนี้นอกระบบ รายละไม่เกิน 50,000 บาท คิดอัตราดอกเบี้ยร้อยละ 0.85 ต่อเดือน โดยได้เร่งกระจายความช่วยเหลือด้านสินเชื่อดังกล่าวแก่ประชาชนในทุกพื้นที่ทั่วประเทศ ทั้งนี้ ณ สิ้นเดือนธันวาคม 2560 มีการอนุมัติสินเชื่อรวม 214,321 ราย เป็นเงิน 9,507.07 ล้านบาท คิดเป็นร้อยละ 95.07 ของวงเงินโครงการ
ที่ได้รับอนุมัติจากคณะรัฐมนตรีจํานวน 10,000 ล้านบาท สามารถจําแนกเป็นสินเชื่อที่อนุมัติแก่ประชาชนทั่วไป 201,284 ราย เป็นเงิน 8,917.23 ล้านบาท และสินเชื่อที่อนุมัติแก่ผู้มีรายได้น้อยในโครงการลงทะเบียนเพื่อสวัสดิการแห่งรัฐปี 2560 ที่มีหนี้นอกระบบ จํานวน 13,037 ราย เป็นเงิน 589.84 ล้านบาท
การดําเนินการอย่างจริงจังกับเจ้าหนี้นอกระบบที่กระทําผิดกฎหมาย สํานักงานตํารวจแห่งชาติ ยังคงกวดขันจับกุมผู้ปล่อยเงินกู้นอกระบบและผู้ติดตามทวงถามหนี้โดยวิธีการผิดกฎหมายอย่างต่อเนื่อง โดยผลการดําเนินการสะสมนับตั้งแต่เดือนตุลาคม 2559 เป็นต้นมา ถึง ณ สิ้นเดือนธันวาคม 2560 มีการจับกุมผู้กระทําผิดรวมทั้งสิ้น 1,961 คน
ทั้งนี้ ประชาชนที่มีปัญหาหนี้นอกระบบสามารถพิจารณาใช้บริการสินเชื่อพิโกไฟแนนซ์เป็นแหล่งทุนทางเลือกทดแทนการกู้ยืมเงินจากเจ้าหนี้นอกระบบ โดยตรวจสอบรายชื่อผู้ประกอบธุรกิจสินเชื่อพิโกไฟแนนซ์ที่เปิดดําเนินการแล้วในปัจจุบัน ได้จากเว็บไซต์ www.1359.go.th ของสํานักงานเศรษฐกิจการคลัง หรือสามารถติดต่อขอรับความช่วยเหลือแก้ไขปัญหาหนี้นอกระบบได้ ณ สาขาของธนาคารออมสินและ ธ.ก.ส. ทั่วประเทศ ซึ่งจะมีการให้คําปรึกษาแนะนํา ตลอดจนพิจารณาความช่วยเหลือด้วยสินเชื่อของธนาคารในเบื้องต้น แต่หากพบว่ามีหนี้นอกระบบที่ไม่เป็นธรรมหรือประชาชนรายใดยังขาดศักยภาพในการชําระหนี้ ธนาคารจะประสานความช่วยเหลือด้านการไกล่เกลี่ยประนอมหนี้นอกระบบให้เกิดความเป็นธรรม หรือจะประสานความช่วยเหลือด้านการฟื้นฟูอาชีพและสร้างรายได้ไปยังคณะอนุกรรมการที่เกี่ยวข้องภายในจังหวัดแต่ละจังหวัดต่อไป
สํานักนโยบายพัฒนาระบบการเงินภาคประชาชน
โทร. สายด่วน 1359
โดยมีรายละเอียดปรากฏตามเอกสารแนบ
สถิติสินเชื่อรายย่อยระดับจังหวัดภายใต้การกํากับ (สินเชื่อพิโกไฟแนนซ์)
รายการ ก.ย. 60 ต.ค. 60 พ.ย. 60 ธ.ค. 60
1. การพิจารณาอนุญาต (ยอดสะสม)
1.1 คําขออนุญาต (ราย) 369 384 418 428
1.2 คืนคําขออนุญาต (ราย) 3 5 8 30
1.3 คําขออนุญาตสุทธิ (ราย) 366 379 410 398
1.4 ผู้ได้รับอนุญาตประกอบธุรกิจ (ราย) 153 176 209 246
1.5 ผู้เปิดดําเนินการ (ราย) 83 95 116 128
2. การอนุมัติสินเชื่อ
2.1 สินเชื่ออนุมัติสะสม
จํานวนบัญชีรวมทั้งสิ้น 4,803 6,282 6,784 -
จํานวนเงินรวมทั้งสิ้น (ล้านบาท) 131.32 165.27 180.91 -
(1) สินเชื่อแบบมีหลักประกัน
จํานวนบัญชี 2,711 3,489 3,795 -
จํานวนเงิน (ล้านบาท) 89.00 110.30 119.32 -
(2) สินเชื่อแบบไม่มีหลักประกัน
จํานวนบัญชี 2,092 2,793 2,989 -
จํานวนเงิน (ล้านบาท) 42.32 54.97 61.59 -
2.2 ยอดคงค้างสินเชื่อ
จํานวนบัญชีรวมทั้งสิ้น 3,445 4,202 1,764 -
จํานวนเงินรวมทั้งสิ้น (ล้านบาท) 89.38 88.32 52.93 -
(1) หนี้สถานะปกติ
จํานวนบัญชี 3,332 3,984 1,631 -
จํานวนเงิน (ล้านบาท) 85.61 81.71 47.97 -
(2) หนี้ค้างชําระ 1-3 เดือน (SM)
จํานวนบัญชี 108 206 107 -
จํานวนเงิน (ล้านบาท) 3.66 6.14 3.97 -
หนี้ SM ต่อยอดคงค้างสินเชื่อ (SM Ratio - %) 4.10 6.96 7.5 -
(3) หนี้ค้างชําระเกินกว่า 3 เดือน (NPL)
จํานวนบัญชี 5 12 26 -
จํานวนเงิน (ล้านบาท) 0.11 0.47 0.99 -
หนี้ NPL ต่อยอดคงค้างสินเชื่อ (NPL Ratio - %) 0.12 0.53 1.86 -
ที่มา : สํานักงานเศรษฐกิจการคลัง
หมายเหตุ :  1. มีการปรับปรุงข้อมูลเดือนกันยายน 2560 และตุลาคม 2560 ให้เป็นปัจจุบัน
2. หนี้จัดชั้นกล่าวถึงเป็นพิเศษ (Special Mention Loan : SM) หมายถึง หนี้ซึ่งค้างชําระระหว่าง 1 - 3 เดือน
และหนี้ที่ไม่ก่อให้เกิดรายได้ (Non-Performing Loan : NPL) หมายถึง หนี้ซึ่งค้างชําระเกินกว่า 3 เดือน
สถิติการอนุมัติสินเชื่อรายย่อยเพื่อใช้จ่ายฉุกเฉิน (ณ สิ้นเดือนธันวาคม 2560)
ธนาคาร ประชาชนทั่วไป ผู้มีรายได้น้อยที่มีหนี้นอกระบบ รวมทั้งสิ้น
ราย ล้านบาท ราย ล้านบาท ราย ล้านบาท
ออมสิน 104,030 4,338.05 6,163 247.82 110,193 4,585.86
ธ.ก.ส. 97,254 4,579.18 6,874 342.02 104,128 4,921.21
รวม 201,284 8,917.23 13,037 589.84 214,321 9,507.07
ที่มา : ธนาคารออมสิน และ ธ.ก.ส.
รวบรวมโดย : สํานักงานเศรษฐกิจการคลัง